Diari Oficial de la Generalitat Valenciana


Sumari del DOGV 6445, del 25-01-2011 (2011/707)

ACORD de 21 de gener de 2011, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alcalà de Xivert.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6445

Data del DOGV
:   25-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/707


Data del document
:   21-01-2011

Organisme emissor
:   Conselleria de Solidaritat i Ciutadania

Tipus de document
:   Acord

ACORD de 21 de gener de 2011, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alcalà de Xivert. [2011/707]  
El Consell, en la reunió del dia 21 de gener de 2011, va adoptar l'acord següent:  
Antecedents de fet  
Primer. El Ple de l'Ajuntament d'Alcalà de Xivert, en sessió de 29 de setembre de 2010, va estimar necessària l'obtenció dels terrenys per a dur a terme l'execució del projecte d'obra Rotonda d'accés al centre urbà d'Alcalà de Xivert, considerant implícita la declaració d'utilitat pública i necessitat d'ocupació dels béns i procedint a l'aprovació inicial de la relació de béns i drets de necessària expropiació.   
El projecte per a l'execució de l'obra es va aprovar mitjançant un acord plenari de 13 de setembre de 2007, segons consta en el certificat emés per la Secretaria.  
Segon. La relació concreta i individualitzada del bé i dret objecte d'expropiació va ser publicada en el Butlletí Oficial de la Província de Castelló núm. 118, de 2 d'octubre de 2010, i es va notificar individualment a la interessada, sense que mediaren al·legacions o reclamacions.  
Tercer. En la sessió de 29 de setembre de 2010, el Ple de l'Ajuntament d'Alcalà de Xivert va adoptar acord que aprovava així mateix la relació definitiva de béns i drets a expropiar. En el mateix va acordar sol·licitar a la Generalitat la declaració d'urgent ocupació dels béns i drets afectats pel projecte.  
Quart. Una vegada remés l'expedient i a la vista d'este, en data 2 de desembre de 2010 es requerix a l'ajuntament l'esmena, tenint en compte la falta d'alguns documents preceptius; entre ells, la motivació de la necessitat d'urgent ocupació. L'ajuntament, el 27 de desembre de 2010, completa l'expedient, i remet resolució i documentació acreditativa de la necessitat d'acudir al procediment d'expropiació per la via d'urgència, basant-se en les raons següents:  
«La implantació de la rotonda suposa la solució a un punt de circulació perillosa de la localitat, que s'agreuja en hores punta i que evitaria accidents que s'ocasionen. Amb més motiu, s'ha realitzat un estudi exhaustiu per part de la direcció de la policia local (17 de desembre de 2010) i que es remet amb este escrit, en el qual es ressalta la importància de la implantació d'una glorieta que suposaria en primer lloc, la reducció de l'índex de sinistres que han succeït, una valuosa ferramenta de gestió de l'abundant trànsit, en especial en les hores punta, així com la fluïdesa de vehicles pesats i autobusos que diària i reiteradament discorren per allí i a banda d'això, un potent instrument per a la seguretat viària en general i de gestió urbanística com es detalla en l'ampli estudi.»  
Cinqué. Consta en l'expedient el replantejament del projecte i la retenció de crèdit.  
Fonaments de dret  
I. L'Ajuntament d'Alcalà de Xivert té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
II. L'article 94 del Text Refós de les Disposicions Legals Vigents en Matèria de Règim Local disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis compresos a l'efecte de la seua expropiació forçosa».  
III. L'article 52 de la Llei d'Expropiació Forçosa i concordants del Reglament pre-veuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quart antecedent de fet.  
V. D'acord amb l'annex I, apartat b).4.3 del Reial Decret 3318/1983, de 25 d'agost, es traspassen a la Comunitat Valenciana les competències sobre la declaració d'urgent ocupació de béns afectats per expropiacions forçoses en expedients instruïts per les corporacions locals. Competència que correspon al Consell d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant de la corporació local expropiant al·legacions només a l'efecte d'esmenar possibles errors que s'hagen produït en relacionar els béns afectats per la urgent ocupació.  
En l'expedient s'han complit totes les prescripcions legals contingudes en les disposicions abans citades, havent-se tramitat el procediment d'acord amb la legislació vigent en la matèria.  
Per tot això, i segons les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Solidaritat i Ciutadania, el Consell  
ACORDA  
Declarar la urgent ocupació dels béns i drets que es relacionen, afectats per l'expedient expropiatori instruït per l'Ajuntament d'Alcalà de Xivert per a l'execució del projecte Rotonda d'accés al centre urbà d'Alcalà de Xivert.  
RELACIÓ DE BÉNS AFECTATS  
Finca núm. 1.  
Propietària: Mª. Dolores Salvador Sánchez.  
Ubicació: C/ General Cucala, 62 - Alcalà de Xivert.  
Referència cadastral: 4250607BE6645S.   
Superfície afectada: 101 m².  
Contra este acord, que posa fi a la via administrativa, de conformitat amb el que establix l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà al de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultanejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 21 de gener de 2011  
El vicepresident primer i secretari del consell,  
VICENTE RAMBLA MOMPLET